ایتالیانین مودافعه ناظیری الیزابتا تینیتا آوروپا بیرلیگی‌نین نیظام‌سیز کوچمن پروبلئمینه داها چوخ سئیرچی قالا بیلمه‌یه‌جگینی سؤیله‌دی.
آغ دنیزینده هفته سونوندا لیبی ساحل‌لرینده و ایسپانیا-مراکش آراسیندا اؤلدوک‌لری گومان ائدیلن تقریباً 170 ایتکین نیظام‌سیز کوچمن خبرلریندن سونرا ایتالیا رسمی‌لری‌نین آچیقلاما‌لاریندا آوروپا بیرلیگی تنقید ائدیلدی.
ایتالیانین مودافعه ناظیری الیزابتا تینیتا سوسیال شبکه‌دکی پایلاشماسیندا "آوروپا بیرلیگی بو پروبلئمه داها چوخ سئیرچی قالا بیلمز" ایفاده‌سینی ایشلتدی.
سناتین صدری Maria Elisabetta Casellati  ده پالرمو شهرینه سفرینده ژورنالیست‌لرین سوال‌لارینا جاوابن دئدی: "بو قدر بیچاره گوناه‌سیزین اؤلومونو قبول ائده بیلمریک. آغ دنیزی باریش دنیزی اولما‌لی، کوتلوی مزار یئری دئییل".
کاتولیک دونیاسی‌نین دینی لیدئری پاپا فرانجیسجوس دا واتیکان‌داکی بازار آیی‌نینده اؤلن نیزام‌سیز قاچقین‌لار اوچون دعا ائتدی.
دیگر طرف‌دن آغ دنیزین‌دکی نیظام‌سیز قاچقین‌لاری خلاص ائتمک اوچون فعالیت‌لری داوام ائتدیرن Sea Watch  آدلی غیری-حکومت تشکیلاتینا مخصوص بیر گمی‌نین شنبه گونو لیبی ساحل‌لرینده 47 نیظام‌سیز قاچقینی خلاص ائتدیگی بیلدیریلیب.
